Táncrend – JEGYZET

A báli idény általában január közepe és március eleje között volt.

 A legfőbb kellékek az eladósorban lévő leányok voltak.

A bálok és a bálozó leányok nagyon fontos kelléke volt a táncrend. Ez a kis füzetecske tartalmazta a sorra kerülő táncok (keringő, polka, francia négyes, csárdás) sorrendjét, mellettük üres helyet hagyva a jelentkező partnerek neveinek. A csinosabb – vagy módosabb szülőkkel rendelkező – lányoknak az este első perceiben betelt a táncrendjük, sőt előtte egy-két héttel már lehetett jelentkezni a beírásra estélyen, szalonokban, vagy személyes látogatások alkalmával. A kevésbé kelendő hölgyek több táncnál „petrezselymet árultak”, azaz a helyükről nézték a forgatagot, de akadt olyan is, aki az egész bál alatt csak vágyakozva figyelte a lehetséges gavallérokat. A szomorúbbak pedig kimentek a bálteremből és a cukrászdában süteményekkel vigasztalták magukat.

E szép kellékek — eleinte egyszerű kivitelezésű — virágmotívumokkal díszített kis füzetecskék voltak. Később, a századfordulón valóságos remekműveket hoztak lére, bőr borítóval, dombornyomású díszekkel. Nem egy közülük már művészeti alkotásnak számított. Altalában kis lánccal rögzítették a ruhához, vagy a táskához. (+ érdekesség: A táncrend sokszor kis makett volt: a regatta bálra evezős csónak készült rézből és acélból, a jogászbálra régi jogi tekercs fémből és selyemszalagokból, a mérnök bálra a Lánchíd-, vagy rajztábla és háromszög vonalzók kicsinyített mása, a cukrászbálra habüst rézből, török fez, vagy fehér selyem cukrászsapka.)

Táncok linkjei:

Csárdás: <https://www.youtube.com/watch?v=QdW-MReuJKk>

Keringő: <https://www.youtube.com/watch?v=uIwMMjz-rKI>

Polka: <https://www.youtube.com/watch?v=U0zIw9RKAl4&index=4&list=PLvpV1i3MdoXT4X2pKTEADry59EgFdu4VT>

Francia négyes: <https://www.youtube.com/watch?v=qcLilam8RPY&index=23&list=PLvpV1i3MdoXT4X2pKTEADry59EgFdu4VT>

Szöveg forrása:

<http://johangulat.vein.hu/tancr.html>

<http://melyenszanto.blog.hu/2017/03/11/a_cukraszbalon_edesek_a_lanyok>

Utolsó megtekintés:

2018. 04. 22.