**Erkel Ferenc** ([Németgyula](https://hu.wikipedia.org/wiki/Gyula_(telep%C3%BCl%C3%A9s)),[[1]](https://hu.wikipedia.org/wiki/Erkel_Ferenc#cite_note-1) [1810](https://hu.wikipedia.org/wiki/1810). [november 7.](https://hu.wikipedia.org/wiki/November_7.) – [Budapest](https://hu.wikipedia.org/wiki/Budapest), [1893](https://hu.wikipedia.org/wiki/1893). [június 15.](https://hu.wikipedia.org/wiki/J%C3%BAnius_15.))

[magyar](https://hu.wikipedia.org/wiki/Magyarok) [zeneszerző](https://hu.wikipedia.org/wiki/Zeneszerz%C5%91), [karmester](https://hu.wikipedia.org/wiki/Karmester), [zongoraművész](https://hu.wikipedia.org/wiki/Zongora) és sakkmester, a [Pesti Sakk-kör](https://hu.wikipedia.org/w/index.php?title=Pesti_Sakk-k%C3%B6r&action=edit&redlink=1) első elnöke. Pályáját zongoraművészként és zenepedagógusként kezdte [Kolozsvárott](https://hu.wikipedia.org/wiki/Kolozsv%C3%A1r), de alkalmilag vezényelt is és a zeneszerzéssel is megpróbálkozott. [Pesten](https://hu.wikipedia.org/wiki/Pest_(t%C3%B6rt%C3%A9nelmi_telep%C3%BCl%C3%A9s)) [1834](https://hu.wikipedia.org/wiki/1834)-ben mutatkozott be, majd a következő esztendőben véglegesen ott telepedett le. Két éven át a [Pesti Városi Német Színháznál](https://hu.wikipedia.org/wiki/Pesti_V%C3%A1rosi_N%C3%A9met_Sz%C3%ADnh%C3%A1z), valamint a [Budai Magyar Színjátszó Körnél](https://hu.wikipedia.org/w/index.php?title=Budai_Magyar_Sz%C3%ADnj%C3%A1tsz%C3%B3_K%C3%B6r&action=edit&redlink=1) dolgozott karnagyként. [1837](https://hu.wikipedia.org/wiki/1837)-ben a [Pesti Magyar Színházhoz](https://hu.wikipedia.org/wiki/Pesti_Magyar_Sz%C3%ADnh%C3%A1z), a későbbi [Nemzeti Színházhoz](https://hu.wikipedia.org/wiki/Nemzeti_Sz%C3%ADnh%C3%A1z) került előbb [ügyelői](https://hu.wikipedia.org/wiki/%C3%9Cgyel%C5%91), majd első karmesteri minőségben. Itt mintegy három évtizeden át munkálkodott. [1840](https://hu.wikipedia.org/wiki/1840)-ben írta meg első operáját, a [*Bátori Máriát*](https://hu.wikipedia.org/wiki/B%C3%A1tori_M%C3%A1ria). A szövegkönyv szerzője [Egressy Béni](https://hu.wikipedia.org/wiki/Egressy_B%C3%A9ni), aki ezután egészen haláláig (1851) segítőtársa volt operaszerzői munkájában. [1844](https://hu.wikipedia.org/wiki/1844)-ben megnyerte a [Kölcsey](https://hu.wikipedia.org/wiki/K%C3%B6lcsey_Ferenc" \o "Kölcsey Ferenc) [*Himnuszának*](https://hu.wikipedia.org/wiki/Magyarorsz%C3%A1g_himnusza) megzenésítésére hirdetett pályázatot. Az [1848–49-es forradalom és szabadságharc](https://hu.wikipedia.org/wiki/1848%E2%80%9349-es_forradalom_%C3%A9s_szabads%C3%A1gharc) után a főváros hangversenyéletének fellendítésén fáradozott. Vezetésével alakult meg [1853](https://hu.wikipedia.org/wiki/1853)-ban a [Filharmóniai Társaság](https://hu.wikipedia.org/wiki/Budapesti_Filharm%C3%B3niai_T%C3%A1rsas%C3%A1g), amelyet számtalan esetben vezényelt. [*Bánk bán*](https://hu.wikipedia.org/wiki/B%C3%A1nk_b%C3%A1n_(opera)) című operáját, amely egyben pályájának csúcsát is jelentette, [1861](https://hu.wikipedia.org/wiki/1861)-ben mutatták be. Közreműködött a [Zeneakadémia](https://hu.wikipedia.org/wiki/Liszt_Ferenc_Zenem%C5%B1v%C3%A9szeti_Egyetem) megalakításánál ([1875](https://hu.wikipedia.org/wiki/1875)), amelynek ezután tíz éven át igazgatója és zongoratanára volt. Az [1884](https://hu.wikipedia.org/wiki/1884)-ben megnyíló [operaház](https://hu.wikipedia.org/wiki/Magyar_%C3%81llami_Operah%C3%A1z) főzeneigazgatója lett. Erkel nevéhez fűződik a magyar nemzeti opera megteremtése. Nyugati, elsősorban [olasz](https://hu.wikipedia.org/w/index.php?title=Olasz_zene&action=edit&redlink=1) és [francia](https://hu.wikipedia.org/w/index.php?title=Francia_zene&action=edit&redlink=1) operai mintákra támaszkodva, a 19. századi magyar [verbunkos](https://hu.wikipedia.org/wiki/Verbunkos) zenének átélésével, kifejezési lehetőségeinek finomításával és kiszélesítésével sikerült viszonylag egységes nemzeti operanyelvet kialakítania. Mint karmester és szervező egyéniség rendkívül sokat tett a főváros zenei életének felvirágoztatása érdekében. Neves [sakkozó](https://hu.wikipedia.org/wiki/Sakk) volt, az [1864](https://hu.wikipedia.org/wiki/1864)-ben alakult Pesti Sakk-kör egyik alapítója.

<https://hu.wikipedia.org/wiki/Erkel_Ferenc>

Utolsó megtekintés: 2018. 04. 22.

A ***Hunyadi László*** [Erkel Ferenc](https://hu.wikipedia.org/wiki/Erkel_Ferenc) háromfelvonásos [operája](https://hu.wikipedia.org/wiki/Opera_(sz%C3%ADnm%C5%B1)). Szövegkönyvét [Egressy Béni](https://hu.wikipedia.org/wiki/Egressy_B%C3%A9ni) írta [Tóth Lőrinc](https://hu.wikipedia.org/wiki/T%C3%B3th_L%C5%91rinc) *Két László* című drámája alapján. Ősbemutatójára [1844](https://hu.wikipedia.org/wiki/1844). [január 27-én](https://hu.wikipedia.org/wiki/Janu%C3%A1r_27.) került sor a [pesti](https://hu.wikipedia.org/wiki/Pest_(t%C3%B6rt%C3%A9nelmi_telep%C3%BCl%C3%A9s)) [Nemzeti Színházban](https://hu.wikipedia.org/wiki/Nemzeti_Sz%C3%ADnh%C3%A1z), és minden addiginál nagyobb sikert aratott.

Szereplők

|  |  |
| --- | --- |
| **Szereplő** | **Hangfekvés** |
| [**V. László**](https://hu.wikipedia.org/wiki/V._L%C3%A1szl%C3%B3_magyar_kir%C3%A1ly), [Magyarország királya](https://hu.wikipedia.org/wiki/Magyarorsz%C3%A1g_uralkod%C3%B3inak_list%C3%A1ja) | [tenor](https://hu.wikipedia.org/wiki/Tenor) |
| [**Cillei Ulrik**](https://hu.wikipedia.org/wiki/Cillei_Ulrik), a nagybátyja, Magyarország kormányzója | [basszbariton](https://hu.wikipedia.org/wiki/Basszus) |
| [**Szilágyi Erzsébet**](https://hu.wikipedia.org/wiki/Szil%C3%A1gyi_Erzs%C3%A9bet_(korm%C3%A1nyz%C3%B3n%C3%A9)), [Hunyadi János](https://hu.wikipedia.org/wiki/Hunyadi_J%C3%A1nos) özvegye | [szoprán](https://hu.wikipedia.org/wiki/Szopr%C3%A1n) |
| [**László**](https://hu.wikipedia.org/wiki/Hunyadi_L%C3%A1szl%C3%B3_(horv%C3%A1t_b%C3%A1n)), a fia | [tenor](https://hu.wikipedia.org/wiki/Tenor) |
| [**Mátyás**](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly), a fia | [szoprán](https://hu.wikipedia.org/wiki/Szopr%C3%A1n) |
| **Gara Miklós**, Magyarország nádora | [bariton](https://hu.wikipedia.org/wiki/Bariton) |
| **Gara Mária**, a leánya | [szoprán](https://hu.wikipedia.org/wiki/Szopr%C3%A1n) |
| [**Szilágyi Mihály**](https://hu.wikipedia.org/wiki/Szil%C3%A1gyi_Mih%C3%A1ly), Erzsébet fivére | [basszus](https://hu.wikipedia.org/wiki/Basszus) |
| **Rozgonyi**, a Hunyadiak híve, a király tisztje | [bariton](https://hu.wikipedia.org/wiki/Bariton) |
| **Hadnagy** | [tenor](https://hu.wikipedia.org/wiki/Tenor) |
| **Egy nemes** | [tenor](https://hu.wikipedia.org/wiki/Tenor) |

* **Énekkar:** nemes urak és hölgyek, magyar és idegen katonák, nép
* **Történik**: 1456–1457-ben, Nándorfehérváron, Temesváron és Budán
* Cselekmény

**Első felvonás**

**1. kép:** Hunyadi László és hívei a király és kísérete fogadására várakoznak.

Miután bevonult V. László és díszes kísérete, Cillei máris árulással vádolja meg a Hunyadiakat. László azonban tanúságot tesz királya iránti hűségéről, amikor átnyújtja neki vára kulcsait. A király elhárítja a gesztust azzal, hogy a kulcsok a várkapitánynál vannak a legjobb kezekben. A vendégsereg és a vendéglátók elvonulnak. Ezután érkeznek meg a király német zsoldosai, akiket a várvédők nem engednek be, hiszen ők is meg tudják védeni a királyt.

**2. kép:** Amikor V. László megtudja mi történt, megriad. Cilleinek ezután már nem nehéz behálóznia és rávennie, hogy adja át neki a hatalmat jelképező gyűrűt. Ezután László lép színre, aki szerelméről álmodozik, édes álomképeit Rozgonyi zavarja meg azzal, hogy Cillei be akarta vonni az ellene tervezett összeesküvésbe. László azonnal értesíti híveit, akik elrejtőznek a teremben. Ezután jelenik meg Cillei, aki jelenti a király vacsorameghívását. A várkapitány feltárja előtte, hogy tudomása van az összeesküvésről, ezért Cillei tőrt ránt és rátámad. A zajra berohannak Hunyadi hívei és lemészárolják a kormányzót

**Második felvonás**

Szilágyi Erzsébet temesvári rezidenciáján várja a király érkezését. Kétségek gyötrik afelől, hogy V. László valóban megbocsátott híveinek, ezért idősebb fia véres haláláról vizionál. Erzsébet térdre veti magát a király előtt és kegyelmet könyörög fiának. V. László Hunyadi János hőstetteire hivatkozva megbocsát. Közben észreveszi Gara Máriát, és mindjobban felkelti az érdeklődését annak szépsége. Gara Miklós figyelmét nem kerüli el a király vonzalma, és máris cselszövést eszel ki a Hunyadiak ellen: lánya kezét nem Lászlónak, hanem a királynak fogja adni, így kívánja megerősíteni hatalmi pozícióit. Ezután a király a Hunyadi fiúkat kéreti. Erzsébetet ismét balsejtelmek gyötrik, csak akkor nyugszik meg, amikor Mátyás meghozza a hírt, hogy a király nyilvánosan is megbocsátott nekik. Ezután V. László esküt tesz a vár nép előtt, hogy nem áll bosszút Cillei haláláért, Mátyást és Lászlót pedig fiaivá fogadja.

**Harmadik felvonás**

**Első kép:** A magányos király Gara Mária után sóvárog. Megjelenik Gara, aki a királynak ígéri lánya kezét, ha az hozzájárul Hunyadi László kivégzéséhez, akit felségárulással vádol. A király eleinte ellenkezik, de végül beleegyezik.

**Második kép:** Mária és László lakodalma. Az ifjú menyasszony olaszos cabalettát énekel boldogságáról, a vendégsereg palotást jár. A vidám mulatság hamar félbe szakad: Gara beront fegyvereseivel és letartóztatja a vőlegényt.

**Harmadik kép:** A börtönben László szabadsága és kedvese után vágyakozik. Hirtelen kinyílik a cella ajtaja és Mária lép be rajta, aki megvesztegette az őröket. Rá akarja venni szerelmét, hogy szökjenek el együtt, de László bízik királya esküjében, és nem akar szökni. Közben Gara érkezik, aki dühösen látja, hogy valakit beengedtek a rabhoz. Mikor megtudja, hogy az a valaki saját lánya, megtagadja Máriát. A kétségbeesett lány könyörögve fordul apjához, aki hajthatatlan. Végül megérkezik a kivégzésre kísérő menet.

**Negyedik kép:** A vesztőhelyen hatalmas vihar tombol, Erzsébet az éghez könyörög, hogy Isten mentse meg gyermekét. De minden hiába, most valóra válnak véres víziói. Hunyadit felvezetik a vérpadra, a bakó háromszor is lecsap, de a hős sértetlen marad. A szokásjog szerint, ha a harmadik csapás sem halálos, akkor az elítéltet kegyelem illeti, de Gara parancsára a hóhér negyedszer is lesújt. Ekkor már mindennek vége, Hunyadi László feje a porba hullik.

<https://hu.wikipedia.org/wiki/Hunyadi_L%C3%A1szl%C3%B3_(opera)>

Utolsó megtekintés: 2018. 04. 22.